কক্সবাজারে দুই দিনব্যাপী আন্তর্জাতিক ইসলামী মহাসম্মেলন ২১ ও ২২ নভেম্বর

সংবাদ বিজ্ঞপ্তি:
কক্সবাজারে দুই দিনব্যাপী আন্তর্জাতিক ইসলামী মহাসম্মেলন আগামী ২১ ও ২২ নভেম্বর, শুক্রবার ও শনিবার কক্সবাজার কেন্দ্রীয় ঈদগাহ ময়দানে অনুষ্ঠিত হবে।

ইসলামী সম্মেলন সংস্থা কক্সবাজারের ৩৮ তম এই মাহফিলে প্রধান অতিথি হিসেবে উপস্থিত থাকবেন পাকিস্তানের দারুল উলুম করাচির মুহাদ্দিস আল্লামা আজিজুর রহমান।

মহাসম্মেলনে আমন্ত্রিত অতিথি হিসেবে রয়েছেন, আওলাদে রাসুল (স.) আল্লামা ফায়সাল নাদিম (পাকিস্তান), ঢাকার আল্লামা খুরশেদ আলম কাসেমী, আনজুমানে ইত্তেহাদুল মাদারিসের মহাসচিব আল্লামা ওবায়দুল্লাহ হামযাহ, চট্টগ্রাম হাটহাজারীর আল্লামা আনোয়ার শাহ আল আজহারী, মাওলানা গাজী সানাউল্লাহ রহমানী ও আল্লামা মুফতি রহমতে এলাহী আরমান কাসেমী। এছাড়া দেশবরেণ্য আলেমগণ আলোচনা করবেন।

দুই দিনব্যাপী আন্তর্জাতিক ইসলামী মহাসম্মেলন সফল করতে ১৮ নভেম্বর বাদ আসর চূড়ান্ত প্রস্তুতি সভা অনুষ্ঠিত হয়েছে।

ইসলামী সম্মেলন সংস্থা কক্সবাজারের সভাপতি মাওলানা মুহাম্মদ মুসলিমের সভাপতিত্বে প্রস্তুতি সভায় সম্মেলন সুন্দর ও সুশৃঙ্খলভাবে বাস্তবায়নে বিভিন্ন বিভাগীয় দায়িত্ব বন্টন করা হয়।

সাধারণ সম্পাদক মাওলানা মুহাম্মদ মোহছিন শরীফের সঞ্চালনায় প্রস্তুতি সভায় মাওলানা মোঃ আলী, মাওলানা এমদাদ উল্লাহ, মাওলানা মুহাম্মদ ইসমাইল, মাওলানা নূর মোহাম্মদ, মাওলানা কারী সুলাইমান, মাওলানা জসিম উদ্দিন ও মাওলানা এমদাদ উল্লাহ হাসানসহ সংশ্লিষ্টরা উপস্থিত ছিলেন।

আন্তর্জাতিক ইসলামী মহাসম্মেলন সফল করতে সবার পরামর্শ ও সহযোগিতা কামনা করেছেন সভাপতি মাওলানা মুহাম্মদ মুসলিম ও সাধারণ সম্পাদক মাওলানা মুহাম্মদ মোহছিন শরীফ।